
Atbildes uz jautājumiem 
atklātā konkursā “Prokuratūras informācijas sistēmas un e-pakalpojumu uzturēšana, izmaiņu izstrāde un ieviešana”
(identifikācijas Nr. LRP 2024/35)

2024.gada 25.oktobrī Elektronisko iepirkumu sistēmā atklāta konkursa “Prokuratūras informācijas sistēmas un e-pakalpojumu uzturēšana, izmaiņu izstrāde un ieviešana” (turpmāk – iepirkums), id. Nr. LRP 2024/35, komisija ir saņēmusi jautājumus par iepirkuma nolikuma prasībām.
Iepirkuma komisija sniedz atbildes uz uzdotajiem jautājumiem:

Jautājums.
Pasūtītājs skaidrojumā par Sistēmas uzturēšanas pakalpojumu sniedza piegādātājiem datus par apstrādāto pieteikumus skaitu Sistēmas uzturēšanā 2022.  – 2024. gadā sadalījumā pa pieteikumu veidiem.
Pasūtītāja sniegtie dati par Sistēmas uzturēšanas pieteikumu skaitu aptuveni raksturo Sistēmas uzturēšanas pakalpojumu, taču šādi dati ir pārāk aptuveni, lai pēc tiem pamatoti noteiktu Sistēmas uzturēšanas pakalpojuma apjomu un pakalpojuma sniegšanai nepieciešamos izpildītāja resursus  iepirkuma līguma izpildē.
Dati par iepriekš sniegtu Sistēmas uzturēšanas pakalpojumu un līdzšinējie Nolikuma noteikumi saglabā augstu iespējamību par Sistēmas uzturēšanas pakalpojumu piedāvāt cenu, kas vēlāk, iepirkuma līguma izpildē, var atklāties nepietiekama, lai segtu uzturēšanas pakalpojuma sniegšanas izmaksas. Tas var apdraudēt uzturēšanas pakalpojuma kvalitatīvu sniegšanu vai iepirkuma līguma pienācīgu izpildi vispār. Nonākt šādos apstākļos nav ne Pasūtītāja, ne piegādātāja interesēs.
Dati par iepriekš sniegtu Sistēmas uzturēšanas pakalpojumu un līdzšinējie Nolikuma noteikumi nav pietiekami, lai piedāvājumu vērtēšanā Pasūtītājam un piegādātājiem būtu efektīvi nodrošināta iespēja izlietot Publisko iepirkumu likumā tiem noteiktās tiesības aizstāvēt savas intereses gadījumā, ka radušās šaubas par nepamatoti lētu piedāvājumu.
Sistēmas līdzšinējam uzturētājam ir priekšrocība novērtēt Sistēmas uzturēšanas pakalpojuma faktisko un prognozējamo apjomu un piedāvāt uzturēšanas pakalpojuma cenu atbilstoši reālistiskam novērtējumam, cenā risku neiekļaujot. Šādu iespēju nav citiem piegādātājiem. Lai sniegtu drošu un nopietnu piedāvājumu, piegādātājs ir spiest uzturēšanas pakalpojuma cenā iekļaut arī cenu par riskus gadījumam, ja uzturēšanas pakalpojuma apjoma atklāsies lielāks, tādējādi mazinot piedāvājuma konkurētspēju.
Lai nodrošinot piegādātāju brīvu konkurenci, kā arī vienlīdzīgu un taisnīgu attieksmi pret tiem saskaņā Publisko iepirkumu likuma mērķiem, lūdzam Pasūtītāju rast iespēju noteikt Sistēmas uzturēšanas apjomu tā, lai piegādātājiem būtu iespējams noteikt Sistēmas uzturēšanas pakalpojuma cenu pamatoti un iespējami atbilstošāk Sistēmas uzturēšanas pakalpojuma prognozētajam apjomam.
Atbilde.
Iepirkuma komisija ieinteresētajiem piegādātājiem ir sniegusi informāciju, kura ir pasūtītāja rīcībā un ir pārbaudīta, izskatot pakalpojuma sniedzēja atskaites par sniegtajiem pakalpojumiem. Informācija ir tikusi pārbaudīta, lai izvērtētu pakalpojuma kvalitātes līmeni un tā atbilstību iepirkuma līguma un tā pielikumu noteikumiem.
Pēc esošā Latvijas Republikas prokuratūras informācijas sistēmas (turpmāk – ProIS) uzturētāja sniegtās informācijas, laika patēriņš uzturēšanas pakalpojumu sniegšanai (izņemot laiku, kas nepieciešams projekta vadībai, piegāžu uzstādīšanai un attīstības darbiem) 2024.gadā sastāda: 

Pasūtītāja rīcībā nav detalizētas un pārbaudītas informācijas par faktisko laika patēriņu. Pasūtītājs informē, ka esošajam pakalpojumu sniedzējam vairākkārt ir piemērota uzturēšanas pakalpojuma cenas samazināšana servisa līmeņa parametru neievērošanas dēļ, tajā skaitā arī līgumā maksimāli noteiktajā apjomā. 
Lai iespējami precīzi novērtētu uzturēšanas pakalpojuma līgumcenu, pretendentiem īpaši ir jāņem vērā, ka šī līguma ietvaros ir paredzēta vērienīga ProIS modernizācija un funkcionalitātes paplašināšana. Izstrādātajiem ProIS papildinājumiem garantijas termiņš ir 12 mēneši un izstrādātajiem ProIS papildinājumiem līguma darbības laikā (48 mēneši) būs nepieciešami arī uzturēšanas pakalpojumi, kuri jāparedz pretendenta finanšu piedāvājumā. 
Iepirkuma komisija norāda, ka iespējamo uzturēšanas apjoma pieaugumu un ar tiem saistīto izdevumu pieauguma risks pretendentiem ir jāparedz savos finanšu piedāvājumos, vienīgais pieļaujamais līgumcenas indeksācijas pamatojums ir vidējās stundas tarifa likmes  25. profesiju grupā „Informācijas un komunikācijas tehnoloģiju jomas vecākie speciālisti” pieaugums vairāk, kā par 10%, salīdzinot ar līguma noslēgšanas brīdi. Gadījumā, ja uzturēšanas pakalpojums netiks sniegts atbilstoši Tehniskajā specifikācijā norādītajiem pakalpojuma kvalitātes kritērijiem, tiks piemērots līgumcenas samazinājums saskaņā ar līgumprojekta 8.6. un 8.7. punktiem, savukārt gadījumā, ja izpildītājam divus ceturkšņus ir piemērots maksimālais līgumcenas samazinājums,  pasūtītājam ir tiesības vienpusēji atkāpties no līguma izpildītāja līgumsaistību neizpildes dēļ.  

